鄭國昌

鄭國昌  ， 字遊聖 ， 號天符 ， 陝西邠州 （ 今彬縣 ） 人 ， 明朝政治人物 。 萬曆三十五年 （ 1607年 ） 丁未科進士 ， 初授東阿知縣 ， 擢戶部主事 ， 補工部主事 ， 曾官禮部員外郎 。 天啓六年三月 ， 由四川副使升爲山西右參政管糧 ， 七年升本省按察使 。 崇禎元年以山東按察使治兵永平 ， 遷山西右布政使 ， 上官奏留之 。 崇禎三年 （ 1630年 ） 正月 ， 清兵入關劫掠 ， 東行至永平府 ， 先使人伏文廟承塵上 ， 主者不覺 。 初四日黎明登城 ， 有守將左右之 ， 國昌覺其異 ， 捶之至死 。 隨即北城樓起火 ， 城破 。 國昌在城上自縊 ， 中軍守備程應琦從之 。 應琦妻奔告國昌妻 ， 與之偕死 。 知府張鳳奇 、 推官盧成功 、 盧龍教諭趙允殖 、 副總兵焦延慶 、 東勝衛指揮張國翰及里居中書舍人廖汝欽 、 武舉唐之俊 、 諸生韓洞原 、 周祚新 、 馮維京 、 胡起鳴 、 胡光奎 、 田種玉等十數人皆死 。 國昌 、 鳳奇一門盡死 。 事聞 ， 贈國昌太常卿 ， 鳳奇光祿卿 ， 並賜祭葬 ， 蔭一子 。